b"\n_START_ARTICLE_\nCr\xc3\xadtica de cinema\n_START_PARAGRAPH_\nLa cr\xc3\xadtica de cinema o cr\xc3\xadtica cinematogr\xc3\xa0fica \xc3\xa9s l'an\xc3\xa0lisi i avaluaci\xc3\xb3 de pel\xc2\xb7l\xc3\xadcules, de manera individual o col\xc2\xb7lectiva. B\xc3\xa0sicament \xc3\xa9s de dos tipus: la cr\xc3\xadtica period\xc3\xadstica, que apareix en diaris i altres mitjans de comunicaci\xc3\xb3 de masses, i la cr\xc3\xadtica acad\xc3\xa8mica, feta per estudiosos de la teoria cinematogr\xc3\xa0fica i publicada en revistes acad\xc3\xa8miques.\n_START_SECTION_\nHist\xc3\xb2ria de la cr\xc3\xadtica cinematogr\xc3\xa0fica\n_START_PARAGRAPH_\nLes pel\xc2\xb7l\xc3\xadcules van apar\xc3\xa8ixer a finals del segle XIX, no obstant aix\xc3\xb2 les cr\xc3\xadtiques cinematogr\xc3\xa0fiques no van apar\xc3\xa8ixer fins als anys 90. El primer treball que va servir com a cr\xc3\xadtica d'una pel\xc2\xb7l\xc3\xadcula va sortir de The Optical Lantern i Cinematograph Journal, despr\xc3\xa9s el Bioscope l'any 1908. No va ser fins a la d\xc3\xa8cada de 1920 que els cr\xc3\xadtics van comen\xc3\xa7ar a analitzar pel\xc2\xb7l\xc3\xadcules, ja que van considerar que el m\xc3\xa8rit i valor d'aquestes. Que no sols eren entreteniment sin\xc3\xb3 que ajudaven als espectadors a entendre millor les hist\xc3\xb2ries. El 1930, les pel\xc2\xb7l\xc3\xadcules van captar l'atenci\xc3\xb3 del p\xc3\xbablic, es van desenvolupar conceptes d'estrellat i els actors van esdevenir celebritats en el cinema. Aix\xc3\xb2 tamb\xc3\xa9 va suposar un augment de l'obsessi\xc3\xb3 amb la cr\xc3\xadtica, per la qual cosa sovint es veien cr\xc3\xadtics a les catifes vermelles i a grans esdeveniments amb els actors. En la d\xc3\xa8cada del 1940 van sorgir noves formes de cr\xc3\xadtiques. Una es va acostar al format d'assaigs, analitzant pel\xc2\xb7l\xc3\xadcules amb un encant i estil distintiu per tal de persuadir el seu costat de l'argument. Va ser l'aparici\xc3\xb3 d'aquests estils que van portar la cr\xc3\xadtica cinematogr\xc3\xa0fica al corrent principal, cridant l'atenci\xc3\xb3 de moltes revistes populars; aix\xc3\xb2 va fer que les cr\xc3\xadtiques cinematogr\xc3\xa0fiques es trobessin en la majoria de mitjans. Amb el pas de les d\xc3\xa8cades la fama dels cr\xc3\xadtics va cr\xc3\xa9ixer i va donar lloc a noms famosos com James Agee, Andrew Sarris, Pauline Kael. I d'actuals com Rogert Ebert i Peter Travers.\n_START_SECTION_\nCr\xc3\xadtica period\xc3\xadstica\n_START_PARAGRAPH_\nAquests cr\xc3\xadtics de cinema fan ressenyes de les estrenes en premsa escrita, revistes i r\xc3\xa0dio. El resum de la trama i la descripci\xc3\xb3 de la pel\xc2\xb7l\xc3\xadcula, que constitueixen la major part de la seva an\xc3\xa0lisi, poden tenir un paper decisiu en el fet que la gent decideixi anar-la a veure o no. L'impacte de les cr\xc3\xadtiques en la recaptaci\xc3\xb3 en taquilla, doncs, \xc3\xa9s un tema en discussi\xc3\xb3.\n_START_SECTION_\nCr\xc3\xadtica acad\xc3\xa8mica\n_START_PARAGRAPH_\nAquests s\xc3\xb3n els que fan una aproximaci\xc3\xb3 acad\xc3\xa8mica en la seva an\xc3\xa0lisi, i va lligada a la teoria del cinema i als estudis de cinema. Els cr\xc3\xadtics de cinema intenten arribar a entendre per qu\xc3\xa8 funciona la pel\xc2\xb7l\xc3\xadcula, com funciona, qu\xc3\xa8 significa, i quins efectes t\xc3\xa9 sobre les persones. En lloc d'escriure per a publicacions de gran consum els seus articles es publiquen en revistes especialitzades, que tendeixen a estar vinculades amb editorials._NEWLINE_Alguns cr\xc3\xadtics acad\xc3\xa8mics notables s\xc3\xb3n Andr\xc3\xa9 Bazin, Jean-Luc Godard i Fran\xc3\xa7ois Truffaut (tots ells de Cahiers du cin\xc3\xa9ma), Kristin Thompson, David Bordwell i Serguei Eisenstein."